**Чароўны свет здзіўлення і даверу**

 Літаратурны вечар

**Мэты:** развіваць творчае і лагічнае мысленне, актыўнасць і ініцыятыву, эрудыцыю, памяць, вынаходлівасць вучняў, выхоўваць патрыятызм, любоў і павагу да роднай зямлі, беларускай мовы.

**Абсталяванне і афармленне:**партрэты беларускіх пісьменнікаў, малюнкі вучняў; нацыянальныя сімвалы; музычнае афармленне.
**Падрыхтоўчы этап:**вылучыць СА школьнікаў чытальнікаў вершаў на памяць, спевакоў. Правесці конкурс малюнкаў на адну з тэмаў: "Радзіма”,"Беларускаямова".

Найлепшымі малюнкамі ўпрыгожыць залу..

**Ход літаратурнага вечара**

*Да пачатку вечарыны гучыцьбеларуская му­зыка. Выходзяць двое вядучых у нацыянальнымадзенні, становяцца па баках сцэны.*

**Вядучы.**Добры дзень, паважаныя сябры! Наш сённяшні вечар прысвечаны ці не самаму значнаму скарбу чалавека – роднай мове.
**Вядучая.**Так, але найперш я хачу сказаць тое, што хвалюе мяне зараз. Ох, як доўга мы, беларусы, цураліся сваёй мовы і, як кажуць, хаваліся з ёю за печ перад чужымі людзьмі. Нават з'явілася такая дурная думка, што мова на­ша - хамская, сялянская, непрыгожая, што на ёй нельга размаўляць з адукаваным чалавекам, нельга пісаць кніжкі, як на іншых мовах... Але няпраўда гэта! Мова наша - прыгожая, багатая, еўрапейская.
**Вядучы.**"Шмат было такіх народаў, - кажа беларускі пясняр Францішак Багушэвіч, - што страцілі найперш мову сваю, так, як той чалавек перад скананнем, катораму мову займе, а потым і зусім замёрлі... Пазнаюць людзейці па гаворцы, ці па адзежы, якую хто носе; ото ж гаворка, мова і ёсць адзежа душы".
**Вядучая.** "Не пакідайце ж мовы нашай бела­рускай, - зазначае паэт, - каб не ўмёрлі!"

**Дзяўчына**(чытае на памяць).

Хадзіў на бітву за людзей,
Не шкадаваў крыві пралітай –
Ён быў паранены глыбей
Несправядлівасцю адкрытай.

За праўду словам ваяваў,
Калі хлусіць было так модна,
3 ваўкоў авечыязрываў
Ён маскі, адвакат народны.

Сябе пазнаць павінен кат
У Багушэвічавых кніжках.
Любі, народзе мой, Францішка:
Табе ён верны адвакат –

За мову і за мужыка,
За Беларусь
Стаіць гарою.
Пяро Мацея Бурачка
Не забаўлялася гульнёю.

Пяро стварала запавет
Нам, беларусам: ".. .каб не ўмёрлі",
Каб не стаяў ніхто на горле,
Каб паважаў нас цэлы свет.
*В. Жуковіч. ФранцішакБагушэвіч.*

**Вядучы.**У прадмове да зборніка "Дудка бе­ларуская" Францішак Багушэвіч падкрэслівае спрадвечнасць "нашай бацькавай мовы", яна "такая ж людская і панская, як французская, альбо нямецкая, альбо іншая якая". Ён заклікае шанаваць, не пакідаць мовыроднай. Шкада толькі, што словы вялікага песняра, адраджэнца XIX стагоддзя не былі пачутыя беларусамі.
**Вядучая.**Але думкі, развагі пра адраджэнне роднай мовы былі падхопленыя іншымі пісьменнікамі XIX і XX стагоддзяў. Верай у адраджэнне роднай мовы прасякнута творчасць Янкі Купалы, Якуба Коласа, Максіма Багдановіча, Цёткі, Вацлава Ластоўскага, Алеся Гаруна. Песняры, галасы і думкі якіх былі непадзельна звязаны з беларускай зямлёй, мужна адстойвалі права беларусаў на карыстанне роднай мовай.

*Юнак чытае на памяць верш "Ворагам Беларушчыны" Янкі Купалы.*

**Вядучы.**Так у 1907 годзе пісаў Янка Купа­ла. Але прайшоў час, пачалося беларускае адраджэнне 20-х гадоў XX ст.
**Вядучая.** Час адраджэння беларускай мовы быў не такі ўжо працяглы. Памылковая дзяржаўная палітыка зліцця моў прывяла да заняпаду і мовы, і культуры беларусаў. Ёй прарочылі знікненне і небыццё, замену міжнацыянальнай рускай мовай. I тут нельга не ўспомніць героя Купалавай п'есы "Тутэйшыя" МікітуЗноска: "Эх, каб я быў... царом! Завёў бы я... адзін непадзельны рускі язык і жыў бы сабе тады прыпяваючы".
**Вядучы.**Мажліва, як адчайны пратэст супраць гэтага гучаць словы сучасных беларускіх творцаў. Давайце разам паслухаем нашых артыстаў-паэтаў, якія заклапочаныя сённяшнім ста­нам беларускай мовы ў беларускім грамадстве.

*Літаратурнымантаж. "На шашы энтузіястаў" С. Дзяргая, "Беларуская мова" У. Верамейчыка, "Слова" В. Шымука, "Праклён"Н. Гілевіча, "Асуджаныя" У. Арлова, "Скарбы слоў" Л. Геніюш, "Мова род­ная..." В. Івашына, "Малітва мове"М. Скоблы, а таксама "Песню родную" (верш А. Дзеружынскага, музыка В. Волах;.*

**Вядучая.**Мова – душа народа, векавая памяць многіх пакаленняў, наш галоўны нацыянальны скарб. Жыве мова – жыве народ, жыве памяць продкаў. Няма роднай мовы– няма народа, няма суцяшэння ў горы, няма слоў радасці.
**Вядучы.**Ці доўга пражыве дрэва, калі ў яго абсякуць карані? Якім стане чалавек, калі ў яго забяруць родную мову? I сёння гонар і абавязак усіх нас – шанаваць родную мову, абараняць яе ад ворагаў і непрыяцеляў. Вось чам умногія беларускія пісьменнікі звяртаюцца да нас, беларусаў, каб мы не цураліся роднага слова, а штодня размаўлялі на роднай беларускай мове.

**Настаўнік.**Дзе толькі не жывуць таленавітыя беларусы! Лес параскідаў іх па ўсім свеце, але яны вяртаюцца на Беларусь Словам, літаратурнымі думкамі пра Радзіму. У далёкай Празе працуюць Сяржук Сокалаў-Воюш і Ніна Аксёнчык, у "беларускай" Вільні – Сяргей Дубавец, Таццяна Сапач. Радасна, што і на Кармяншчыне нарадзіліся, жылі і тварылі цудоўныя і таленавітыя паэты. Сярод іх Авяр'ян Дзеружынскі\*.

**Вядучая.**Авяр'янДзеружынскі – вядомы ў Беларусі паэт, лаўрэат Літаратурнай прэміі імя Янкі Маўра, аўтар больш як дваццаці вершаваныхз борнікаў, напісаных пераважна для дзяцей. Ён вядомы нам і як паэт-песеннік, на яго вершы беларускія кампазітары напісалі яркія, запамінальныя песні патрыятычнаг азместу. А нарадзіўся паэт 10 чэрвеня 1919 года ў вёсцы Хляўно Кармянскага раёна.
**Вядучы.** Складаць вершы Авяр'ян Дзеру­жынскі стаў яшчэ ў пачатковых класах. I змяшчалісят воры ў насценнай школьнай газеце. У 1939 годзе Авяр'ян Дзеружынскі выступіў у друку, а першы зборнік вершаў выйшаў у 1959 го­дзе. Праз год убачыла свет яго першая кніжка, адрасаваная дзецям, – "Цуды ёсць на свеце". Потым ледзь не штогод з'яўляліся яго ніжкі для дзяцей: "Дзе жыве зіма", "Карагод", "Ляцелі дзве птушкі", "Яе завуць Каця" і іншыя.
Выток натхнення, як зазначаў сам Авяр'ян Сафонавіч, – у цудоўным куточку Беларусі на беразе Сожа між Кармой і Слаўгарадам, дзе знаходзіцца яго родная вёска Хляўно (даўняя назва Хлебна).
**Вядучая.**"Басаногае мае дзяцінства, – прыгадвае паэт, – незабыўнае. Гэта і мая радасць, і мой смутак, і мае захапленне прыгажосцю род­най прыроды. Яна здзіўляла, вабіла. Хацелася гаварыць з кожнай кветкай, травінкай, націнкай, былінкай. Любаваўся яснавокім Сожам. Любіў узлезці на разложыстую грушу, з чатырма стваламі, уладкавацца між іх, слухаць спевы птушак, назіраць, марыць, фантазіраваць, чытаць".
**Вядучы.**Вельмі любіў Авяр'ян Сафонавіч спяваць беларускія народныя песні. Яшчэ малым заўсёды далучаўся да большых хлопцаў і дзяўчат, кааб спяваць разам з імі. Не забываўся на родныя песні і мову тады, калі пасля сямігодкі пакінуў родную вёску і паступіў вучыцца ў Магілёўскі газетны тэхнікум, які скончыў якраз перад Вялікай Айчыннай вайной.
**Вядучая.**Найлепшыя творы паэта сабраны ў кнігах "Добры ветрык" (1969), "Вяселікі" (1979), "Верасень"(1998)...
Не стала паэта 4 студзеня 2002 года, пахаваны ён у Мінску.
**Настаўнік.**Так, паэта не стала. Але ж мелодыя яго душы, мелодыя любові да сваёй малой радзімы будзе гучаць заўсёды. Бездакорна валодаў Авяр'ян Дзеружынскі беларускім словам, упэўнена адчуваў сябе ў стыхіі роднай мовы.

**Дзяўчына** (чытае на памяць).

Прамяніся ярчэй і ярчэй
Ды звіні ўсё званчэй і званчэй,
Наша простае, шчырае слова –
Беларуская мова.

Нізавошта не скажаш ніколі,
Лепш не выкажаш радасці, болю
У адзіным, адным толькі с .

Тут і плёскат блакітных азёраў,
Тут і гоман адвечнага бору,
Спеў салоўкі, куванне зязюлі,
Голас сэрца любімай матулі.

А ці будзеш так сам сумаваць,
Ці вясёлую песню спяваць,
А ці рэха будзіць у дуброве,
Як на мове сваёй, роднай мове?

Прамяніся ж ярчэй і ярчэй
Ды звіні ўсё званчэй і званчэй,
Наша простае, шчырае слова –
Беларускаямова.
*А. Дзеружынскі. Роднае слова.*

**Настаўнік.** Дык давайце будзем разам паважаць і любіць свае роднае слова, будзем заўсёды размаўляць па-беларуску!..

**Настаўнік.** Вось і закончылася наша вечарына. Але перад вамі адкрыты ўсе дарогі і сцежкі нашай Радзімы.
Любіце і шануйце саамы дарагі скарб Бацькаўшчыны – родную мову! Іншае вам не дадзена, ды і не патрэбна!

**Спіс літаратуры**

* Краса і сіла :Анталогія беларускай паэзіі 20 ст. / Склад. М. Скобла; нав. рэд. А. Пашкевіч. - Мінск :Лімарыус, 2003.
* Сэрцам роднага слова краніся:Хрэстаматыя для вучняўстарэйшыхкласаў / Уклад. М. Воінаў, К. Усовіч. - Мінск: Нар. асвета, 1998.